### Resumé

[adresse] Aps har i skrivelse fra marts 2024 anmodet om en kommunegaranti til bl.a. udrulning af fjernvarmenettet i Erhverv Vest samt [adresse] og Øst, ombygning er tekniske installationer på Energivej samt flytning og opgradering af eksisterende elkedler fra Energivej til [adresse]. Der ønskes tilsagn om en kommunegaranti på 87,3 mio. kr.

### Sagsfremstilling

I forbindelse med en igangværende udvidelse af det eksisterende forsyningsområde, er der behov for opgradering, renovering og ombygninger af tekniske installationer.

[adresse] ApS anmoder derfor om en kommunegaranti på 87,3 mio. kr., som skal bruges til følgende projekter

* Flytning og opgradering af eksisterende elkedel fra [adresse] til [adresse], 7,5 mio. kr
* Ombygning af tekniske installationer på Energivej (herunder bl.a. hoved- transfer og shuntpumper samt nødgeneratoranlæg), 12,7 mio. kr.
* Transformere, koblingsudstyr og tilslutningsbidrag på [adresse] og [adresse](2000 Ampere), 9,8 mio. kr.
* Udrulning af fjernvarmenettet i Erhverv Vest, 18,8 mio. kr.
* Udrulning af fjernvarmenettet i [adresse] og Øst, 26,5 mio. kr.
* Renovering af ledningsnettet i [adresse], 7,2 mio. kr.
* Rådgiver, byggeledelse, tilsyn, projektering og myndighedsbehandling, 1,8 mio. kr.
* Uforudsete udgifter, 3,0 mio. kr.

Flytningen og opgraderingen af eksisterende elkedel fra [adresse] til [adresse], samt udrulningen af fjernevarmenettet i henholdsvis Erhverv Vest og [adresse] og Øst er tidligere godkendt i Klima-, Natur-, og Miljøudvalget. Projekterne er godkendt med hjemmel i Varmeforsyningslovens §4 stk. 1, hvor der er foretaget en energimæssig, samfundsmæssig og miljømæssig vurdering af projekterne forud for godkendelse.

Centralt budget bemærker, at den nævnte garanti ikke vil fragå kommunens lånemuligheder, idet de nævnte udgifter ikke erstatter en kommunal anlægsopgave jvf. Lånebekendtgørelsens § 3 stk. 5.

Endvidere bemærkes, at kommunen ifølge lovgivningen skal opkræve et vederlag på markedsmæssige vilkår i forbindelse med udstedelse af kommunegarantier for lån til forsyningsvirksomheder. Det er KL's vurdering, at når der ikke kan fastsættes en fast branchetakst for garantier på varmeforsyningsområdet, så kræves der, at der foretages en individuel vurdering af selskaberne ved hver enkelt garantistillelse.

Ved anvendelse af en beregningsmodel for opkrævning af garantiprovision, hvor der er foretaget en kreditvurdering af Give Energianlæg ApS, vurderes det på baggrund heraf, at Give Energianlæg ApS betaler en årlig garantiprovision på 0,55% af den enhver tid værende restgæld.

### Sagens videre forløb

Sagen skal behandles i Byrådet

### Historik

#### Kommunaldirektøren indstiller, den 15. april 2024, punkt 100:

#####

at der gives tilsagn om en kommunegaranti på 87,3 mio. kr. og

at der opkræves en årlig garantiprovision på 0,55% af den til enhver tid værende restgæld.

#### Beslutning fra Økonomiudvalget, den 15. april 2024, punkt 100:

Anbefales.

### Beslutning

Godkendt.

Fraværende: Emilie Nilsson.